Du kan godt tage på arbejde med hjernerystelse. Nyere studier peger på, at tidlig tilbagevenden til skole, har en positiv effekt på prognosen. Dette kan med rimelighed antages også at gælde arbejde. Det vi stadig ikke har klarhed over, er hvordan arbejdsdagen i så fald skal se ud. Derfor er anbefalingen fortsat, at man holder helt fri de første 24-48 timer efter skaden, og herefter langsomt vender tilbage. Det vil sige gradvist øger mængden af arbejdsopgaver og tid man er der.